กรณีศึกษา สตาร์ตอัปไทย FINNOMENA ทำอย่างไรให้ ระดมทุนได้ 300 ล้าน
เมื่อวานนี้..  ฟินโนมีนา สตาร์ตอัปแพลตฟอร์มเกี่ยวกับการบริหารเงินลงทุน ที่ก่อตั้งโดยคนไทย ประสบความสำเร็จได้รับเงินลงทุน ซีรีส์บี กว่า 10 ล้านดอลลาร์สหรัฐ คิดเป็นมูลค่าประมาณ 300 ล้านบาท  ซึ่งนอกจากผู้ให้เงินทุนจะเป็นบริษัท VC (Venture Capital) ในประเทศไทย  ก็ยังมีบริษัท VC ต่างชาติชื่อดังเข้ามาร่วมลงทุน 
10 ม.ค. 2563

กรณีศึกษา สตาร์ตอัปไทย FINNOMENA ทำอย่างไรให้ ระดมทุนได้ 300 ล้าน /โดย ลงทุนแมน
เมื่อวานนี้.. 
ฟินโนมีนา สตาร์ตอัปแพลตฟอร์มเกี่ยวกับการบริหารเงินลงทุน
ที่ก่อตั้งโดยคนไทย ประสบความสำเร็จได้รับเงินลงทุน ซีรีส์บี
กว่า 10 ล้านดอลลาร์สหรัฐ คิดเป็นมูลค่าประมาณ 300 ล้านบาท
ซึ่งนอกจากผู้ให้เงินทุนจะเป็นบริษัท VC (Venture Capital) ในประเทศไทย 
ก็ยังมีบริษัท VC ต่างชาติชื่อดังเข้ามาร่วมลงทุน
ไม่ว่าจะเป็น.. 
Openspace Ventures บริษัทที่ลงทุนใน Gojek 
สตาร์ตอัประดับยูนิคอร์นจากอินโดนีเซีย
Gobi Partners บริษัทระดมทุนจากจีน
ที่มีพอร์ตการลงทุนกว่า 33,000 ล้านบาท
แล้ว ฟินโนมีนา สร้างแม่เหล็กดึงดูดนักลงทุนต่างชาติอย่างไร
ลงทุนแมนจะเล่าให้ฟัง
╔═══════════╗
แอปเขียนบล็อกอันดับ 1
╚═══════════╝
ก่อนอื่นเรามารู้จักกับ ฟินโนมีนา กันก่อน..
ฟินโนมีนา หรือ FINNOMENA ย่อมาจาก FINANCE แปลว่า การเงินการลงทุน 
รวมกับคำว่า PHENOMENA แปลว่า ปรากฏการณ์
ฟินโนมีนาเป็นบริษัทสตาร์ตอัปที่นำเทคโนโลยี 
มาจัดพอร์ตการลงทุนตามแบบฉบับที่ผู้ใช้งานต้องการ
โดยมีกลไกการใช้งาน คือ ตั้งเป้าหมายทางการเงิน ระยะเวลาการลงทุน มูลค่าการลงทุนเริ่มต้น ต่อจากนั้นระบบจะจัดพอร์ตการลงทุนให้กับเราอัตโนมัติ..
นอกจากนี้ ฟินโนมีนายังนำเสนอ
พอร์ตการลงทุนที่ร่วมมือกับผู้จัดการกองทุนมืออาชีพ 
พอร์ตการลงทุนตามธีม เช่น อสังหาริมทรัพย์ หรือ เทคโนโลยี
อย่างไรก็ตาม สิ่งที่นักลงทุนมองเป็นแผนการเติบโตในอนาคต
แล้วนักลงทุนต่างชาติ เห็นอะไรในฟินโนมีนา?
โดยทั่วไป.. การสเกลและการเติบโตของสตาร์ตอัปจะอิงตามจำนวนผู้ใช้งานบนระบบ
เช่น เฟซบุ๊ก ทวิตเตอร์ อินสตาแกรม หรือแม้แต่ซาโล สตาร์ตอัปยูนิคอร์นจากประเทศเวียดนาม
ยิ่งจำนวนผู้ใช้งาน มากเท่าไร
โอกาสการสร้างรายได้ก็จะยิ่งมากเท่านั้น
เรื่องจำนวนประชากรจึงกลายเป็นหนึ่งในแม่เหล็กสำคัญในการดึงดูดนักลงทุนต่างประเทศ ซึ่งก็ถือเป็นความท้าทายสำหรับประเทศไทยที่มีประชากร น้อยกว่าประเทศเพื่อนบ้านอย่างเวียดนาม หรือ อินโดนีเซียที่ล้วนแต่มียูนิคอร์นแล้ว
อย่างไรก็ตาม ตลาดที่ฟินโนมีนาทำธุรกิจอยู่คือ ตลาดกองทุนรวม
ซึ่งถ้านับเฉพาะในประเทศไทย ทรัพย์สินสุทธิของกองทุนรวมมีมูลค่ากว่า 5.4 ล้านล้านบาท
ในขณะที่ ฟินโนมีนามีสินทรัพย์ภายใต้การจัดการ 8,300 ล้านบาท 
ซึ่งคิดเป็นเพียง 0.15% ของตลาดกองทุนรวมทั้งหมด
เรื่องนี้สะท้อนให้เห็นว่าช่องว่างในการเติบโตของบริษัทยังมีอีกมาก
ปัจจุบัน ฟินโนมีนามีผู้ใช้งาน 120,000 คน
ก่อนหน้านี้ ฟินโนมีนาระดมทุนไปแล้ว 3.5 ล้านดอลลาร์สหรัฐ
มาในครั้งนี้ ฟินโนมีนาระดมทุนอีก 10 ล้านดอลลาร์สหรัฐ
รวมเป็นเงินทั้งหมดที่เคยระดมทุน ประมาณ 400 ล้านบาท
เรื่องนี้ก็ถือเป็นอีกหนึ่งความเคลื่อนไหวครั้งสำคัญของสตาร์ตอัปประเทศไทยที่เริ่มต้นทศวรรษใหม่ได้อย่างน่าติดตาม
อย่างไรก็ตาม โจทย์สำคัญต่อไปก็คือ การนำเงินระดมทุนที่ได้มา ไปใช้ให้บริษัทเติบโตตามผู้ที่ให้เงินทุน และผู้ระดมทุนคาดหวัง
ซึ่งลงทุนแมนก็ขอเอาใจช่วยให้ สตาร์ตอัปไทยหลายๆ บริษัทประสบความสำเร็จได้อย่างสตาร์ตอัปเมืองนอก รวมถึงฟินโนมีนาที่ระดมทุนได้ในครั้งนี้..
----------------------
แอปเขียนบล็อกอันดับ 1
----------------------